སྤྱི་ལོ་ལོར་སླར་ཡང་བསྟན་པ་ཡང་དར་དབུ་བརྙེས་པ་ནས་རིམ་གྱིས་གྲྭ་ཚང་ཐོས་བསམ་གླིང་གི་ཆོས་ཐོག་དང་ཆོས་གྲྭའི་རྩོད་པ་སོགས་སྔར་སྲོལ་ལྟར་བསྐྱར་འཛུགས་གནང་སྟེ་འཆད་ཉན་སྤེལ།དེ་ནས་རེབ་གོང་སྤྱིའི་དད་ལྡན་སེར་སྐྱ་མང་ཚོགས་རྣམས་ཀྱིས་རྒྱུ་ནོར་གྱི་ཞལ་འདེབས་དང་ངལ་རྩོལ་གྱི་རོགས་རམ།རྫོང་ཆུང་སྐུ་ཕྲེང་དྲུག་པ་རྗེ་འཇིགས་མེད་མཁས་བཙུན་ལུང་རིགས་རྒྱ་མཚོ་དང་།ཁ་སོ་སྐུ་ཕྲེང་བདུན་པ་བློ་བཟང་འཇིགས་མེད་འཕྲིན་ལས།ཁྱད་པར་དུ་གྲྭ་སའི་དགེ་སློང་རྒན་པ་རྣམས་ཀྱིས་མ་བསྐུལ་དང་བླངས་ཀྱི་སྒོ་ནས།རིག་གསར་སྐབས་ཉམས་རྒུད་ཏུ་སོང་བའི་འདུ་ཁང་ཞིག་གསོ་དང་།ནང་རྟེན་རྙིང་བ་སླར་བསྡུ་དང་མེད་པ་བསྐྱར་བཞེངས་ཀྱི་ལས་འགོ་བརྩམས་ཏེ་སྤྱི་ལོ་ལོར་འདུ་ཁང་རྟེན་དང་བརྟེན་པ་བཅས་ལེགས་གྲུབ་བྱུང་།ལོ་དེའི་ལྷ་བབས་དུས་ཆེན་ཉིན་ཆོས་སྟོན་དང་འབྲེལ་ཆོས་ཀྱི་སྒོ་འཕར་རྒྱ་ཆེར་ཕྱེས་ཏེ་སྔར་སྲོལ་ལྟར་ཆོ་ག་ཕྱག་ལེན་ཚུལ་བཞིན་བསྐྱངས།